چین‌دن تایوان‌ا موستقیل‌لیک اویاریسی
چین، تایوان آداسیندا موستقیل‌لیگه قارشی حرکته کئچرسه، بونو انگللمک اوچون علاوه آددیم‌لار آتا‌جاق.
چین دولت شوراسی‌نین تایوان ایشلری اوفیسی‌نین سؤزچوسو ما شیاوگوانگ، پایتخت پکن‌ده ائتدیغی مطبوعات توپلانتی‌سیندا، تایوان‌دا هر هانسی موستقیل‌لیک طرفداری اولان بیر حرکتی مانع اولا‌جاق قابیلیته مالیک اولدوق‌لارینی بیلدیریب.
سؤزچو، آدا‌داکی موستقیل‌لیک طرفدارلاری‌نین اؤز ایستدیک‌لری یولو ایله گئتمه‌سی وضعیتینده، اونون رهبرلیگی‌نین اراضی بوتؤو‌لوگونو و اگمنلیگینی قورویاجاغینی و آدا-نین چین قاره‌سین‌دن آیریلماسینا ایجازه وئرمه‌یه‌جگینی دئییب.
چین خالق قورتولوش اوردوسونون کئچیردیگی تعلیم‌لرین بو موضوعدا "چوخ آچیق مساژ" وئردیگینی دیله گتیرن سؤزچو  ما،
تایوان موستقیل‌لیک گوجلری اؤز آرزولادیق‌لارینی ائتسه، علاوه آددیم‌لاری آتاجاغیق." ایفاده‌لرینی ایستیفاده ائتدی.
چین دونانماسی اؤتن هفته تایوان بوغازیندا گئرچک موشک‌لرین ایستیفاده ائدیلدیگی بیر مانور کئچیرمیش، مانورون تایوان‌ین موستقیل‌لیگینی ساوونان‌لاری هدف آلدیغی آچیقلانمیشدی.
چین‌ده 1949دا ماو زدونگون حاکمیته گلمه‌سی ایله بعضی حکومت عضو‌لری، تایوانا قاچیب آدادا موستقیل‌لیک اعلان ائتمیش و میللیتچی چین ده آدلاندیردیق‌لاری تایوانی قورموشدولار.
پکن رهبرلیگی "واحید چین" پرینسیپینی قبول ائده‌رک، چینی اولوسلار آراسی توپلوندا یالنیز اؤزلری‌نین تمثیل ائتدیگینی ساوونور و موستقیل‌لیک اعلان ائتمه‌سی حالیندا تایوانا نیظامی گوجله موداخیله ائده بیله‌جگینی بیلدیریر.
